Ինչո՞վ է զբաղված ՀՀԿ երբեմնի հույսը վերջին հինգ ամիսների ընթացքում: Աշտարակի քաղաքապետ Թովմաս Շահվերդյանը, ըստ որոշ տեղեկությունների, այնքան էլ չի հարմարվել Նոր Հայաստանի իրողություններին: Մասնավորապես, քաղաքապետի աթոռը մեկ օր ավել պահելու համար վերջինս դիմում է ՀՀԿ ողջ արսենալին՝ ապօրինություններից մինչև սպառնալիքներ: Խոսքը, մասնավորապես, առանց քվորումի ավագանու նիստ գումարելու մասին է: Այդ մասին ահազանգել էր ժուռնալիստների «Ասպարեզ» ակումբը: Ըստ էության, Շահվերդյանը փորձում է ճնշում բանեցնել և բացահայտ սպառնալիքներ է հնչեցնում այն աշխատակիցների և քաղաքացիների նկատմամբ, ովքեր հանդգնում են հակառակվել քաղաքապետարանում տիրող ապօրինություններին: Ինչ խոսք, եթե այսպես էր ՀՀԿ-ն պատրաստվում նոր ոգի հաղորդել իր շարքերին, ապա թավշյա հեղափոխությունն անչափ տեղին էր…